cyanic-selkie/wikianc huggingface dataset:
แม่น้ำรางอิติกี
ในปี ค.ศ. 1897 เกิดน้ำท่วมแม่น้ำทำให้สะพานทั้ง 6 แห่งถูกทำลาย ท่าเรือปากแม่น้ำก็ถูกทำลายไปและไม่มีการสร้างใหม่ กิจกรรมสันทนาการที่นิยม คือการล่องเรือเจ็ต ตกปลา และมีหุบเขาลึก ที่มีกิจกรรมผจญภัยอย่างเช่นการเล่นบันจีจัมป์ เป็นต้น นอกจากนั้นยังเคยเป็นสถานที่ถ่ายทำภาพยนตร์ของปีเตอร์ แจ็กสัน เรื่อง The Lord of the Rings: The Fellowship of the Ring
ตำรวจศาล (ประเทศไทย)
ตำรวจศาล (Court Marshal) ในประเทศไทย เป็นข้าราชการศาลยุติธรรม ตำแหน่ง เจ้าพนักงานตำรวจศาล สังกัดศูนย์รักษาความปลอดภัย ศาลยุติธรรม ซึ่งเลขาธิการสำนักงานศาลยุติธรรมได้แต่งตั้งให้ปฏิบัติหน้าที่ตามพระราชบัญญัติเจ้าพนักงานตำรวจศาล พ.ศ. 2562 มาตรา 5 แต่ไม่ใช่ข้าราชการตำรวจที่ขึ้นตรงต่อสำนักงานตำรวจแห่งชาติ ตามพระราชบัญญัติตำรวจแห่งชาติ พ.ศ. 2547 แต่อย่างใด
ความเป็นมา
ตำรวจศาลในประเทศไทย ถูกพูดถึงในหน้าสื่อเมื่อปี พ.ศ. 2557 โดย นายหัสวุฒิ วิฑิตวิริยกุล ประธานศาลปกครองสูงสุดในขณะนั้น ในการแถลงข่าวผลการดำเนินงานครบรอบ 13 ปีของศาลปกครอง ซึ่งพูดถึงระบบตำรวจศาลในต่างประเทศว่าควรนำมาปรับใช้ในประเทศไทยเพื่ออารักขาและรักษาความปลอดภัยแก่บุคลากรและตุลากร เนื่องจากในขณะนั้นมีการคุกคามกระบวนการยุติธรรมอย่างชัดเจนในหน้าสื่อมวลชน ทั้งการเดินทางไปปิดล้อมที่พัก การคุกคามต่อตัวบุคคล และการคุกคามอื่น ๆ ซึ่งส่งผลต่อกระบวนการพิจารณาคดีให้ไม่มีความเป็นธรรม หากมีการจัดตั้งตำรวจศาลขึ้นก็จะสามารถพิจารณาคดีต่าง ๆ ได้อย่างเป็นธรรม เที่ยงตรง และแก้ไขปัญหาได้อย่างสันติวิธี โดยอาศัยกำลังเจ้าหน้าที่จากภายใน เนื่องจากทุกวันนี้เวลามีเหตุก็จะมีการส่งเจ้าหน้าที่มาเป็นครั้งคราวตามการร้องขอ ซึ่งไม่เพียงพอต่อความมั่นใจในการปฏิบัติงาน หากจัดตั้งขึ้นมาแล้วก็จะเป็นประโยชน์ต่อบุคากรในองค์กรตุลาการมากขึ้น
นอกจากนี้ยังมีกรณีการกระทำผิดภายในเขตพื้นที่ศาลหลายกรณี อาทิ กรณีผู้ต้องหามีอาการมึนเมาและอาละวาดในบริเวณศาล กรณีผู้ต้องหาใช้อาวุธมีดแทงตำรวจที่ควบคุมตัวเข้ามาในพื้นที่ศาลจังหวัดพัทยาแล้วใช้อาวุธปืนยิงเพื่อหลบหนี ทำให้ตำรวจศาลมีความจำเป็นในการอุดช่องว่างที่เกิดขึ้นในระหว่างกระบวนการควบคุมตัวของศาล
ในส่วนของการควบคุมตัวผู้ต้องหาหรือจำเลย มีเจ้าหน้าที่จากกรมราชทัณฑ์ดูแลรับผิดชอบ เจ้าหน้าที่ตำรวจท้องที่ของสำนักงานตำรวจแห่งชาติในการควบคุมตัวผู้ต้องหาภายในแต่ละท้องที่ และร่วมรักษาการณ์บริเวณศาล โดยในส่วนของศาลเอง มีเพียงเจ้าหน้าทีรักษาความปลอดภัยขององค์การสงเคราะห์ทหารผ่านศึก ที่แม้จะมีความเชี่ยวชาญจากประสบการณ์ด้านการทหาร แต่ไม่มีอาวุธประจำกายในการควบคุมเหตุการณ์ร้ายแรงต่าง ๆ ในบริเวณศาล สำนักงานศาลยุติธรรมจึงได้มีการก่อตั้งเจ้าพนักงานตำรวจศาลขึ้นมาเพื่อดูแลในพื้นที่ของศาลยุติธรรม
ในปี พ.ศ. 2561 ประธานคณะกรรมการยกร่างพระราชบัญญัติตำรวจศาล นายปุณณพัฒน์ มหาลี้ตระกูล ผู้พิพากษาประจำสำนักประธานศาลฎีกา ระบุว่าคุณสมบัติของผู้ที่จะเข้ามารับการคัดเลือกเป็นตำรวจศาลนั้น จะต้องเคยเป็นอดีตทหาร ตำรวจ หรือหน่วยงานที่เกี่ยวข้องใกล้เคียง โดยจูงใจเจ้าหน้าที่เหล่านี้ด้วยค่าตอบแทนพิเศษ เพื่อทดแทนเงินตอบแทนพิเศษจากค่าปีก ค่าร่ม หรือค่าตอบแทนอื่น ๆ ที่หน่วยงานต้นสังกัตเคยมอบให้และเสียสิทธิ์เหล่านั้นเมื่อลาออกมาเป็นตำรวจศาล
วันที่ 8 กุมภาพันธ์ พ.ศ. 2562 โฆษกศาลยุติธรรมได้ระบุว่า ตำรวจศาลได้รับการเห็นชอบร่างพระราชบัญญัติโดยสภานิติบัญญัติแห่งชาติ (สนช.) เรียบร้อยแล้ว โดยอนุมัติอัตรากำลังทั้งหมด 109 นาย พร้อมทั้งงบประมาณในปีแรกจำนวน 22.18 ล้านบาท ซึ่งได้ประกาศในราชกิจจานุเบกษาเมื่อวันที่ 16 เมษายน พ.ศ. 2562 บังคับใช้เมื่อพ้นจากกำหนดในการประกาศในราชกิจจานุเบกษา 90 วัน โดยเปิดรับเจ้าพนักงานตำรวจศาลรุ่นแรกจำนวน 35 นาย และเริ่มปฏิบัติงานวันแรกเมื่อวันที่ 6 สิงหาคม พ.ศ. 2562 ซึ่งในช่วงแรกจะเน้นการวางกำลังไปที่อาคารทำการของศาลยุติธรรม
ภารกิจ
ตำรวจศาลมีอำนาจหน้าที่ในการรักษาความปลอดภัยรวมถึงอารักขาคุ้มครองข้าราชการฝ่ายตุลาการ รักษาความสงบเรียบร้อย ป้องกันและปราบปรามการกระทำความผิดในบริเวณศาล การควบคุมตัวผู้ต้องหาจากกระบวนการศาลเพื่อนำส่งต่อกรมราชทัณฑ์เพื่อนำฝากขังที่เรือนจำ
นอกจากนี้ยังมีอำนาจหน้าที่ในการติดตามจับกุมผู้ต้องหาหรือจำเลยที่หลบหนีจากการปล่อยตัวชั่วคราว ขัดคำสั่งของหมายเรียกหรือคำสั่งศาล ปฏิบัติงานร่วมกับตำรวจในการดำเนินการจับกุมเพื่อเข้าสู่กระบวนการศาล โดยมีอำนาจหน้าที่เช่นเดียวกันกับเจ้าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญา ซึ่งนอกจากนี้ ตำรวจศาลยังสามารถติดตามผู้ต้องหาหรือจำเลยได้จากกำไล EM ที่สามารถรายงานตำแหน่งได้ตลอดเวลา รวมถึงมีการแจ้งเตือนเมือมีการพยายามถอดหรือทำลายอุปกรณ์ติดตาม
คุณสมบัติ
เจ้าพนักงานตำรวจศาล ตามระเบียบคณะกรรมการข้าราชการศาลยุติธรรม ประกอบด้วย
ประเภทวิชาการ จะต้องมีอายุไม่เกิน 40 ปีบริบูรณ์ในวันที่ยื่นใบสมัคร สำเร็จการศึกษาระดับปริญญาตรีทางกฎหมายหรือเทียบเท่าในระดับเดียวกัน เพื่อประโยชน์ในการปฏิบัติงาน เคยผ่านงานรักษาความปลอดภัย การปราบปราม สืบสวน สอบสวน การข่าว การตรวจสอบพฤติการณ์บุคคล หรืองานธุรการของศาลยุติธรรมไม่น้อยกว่าห้าปี และจะต้องมีคุณสมบัติข้อใดข้อหนึ่งข้างต้นดังนี้
ประเภทตำแหน่ง
สำหรับเจ้าพนักงานตำรวจศาลนั้น ใช้มาตรฐานการกำหนดตำแหน่งของสำนักคณะกรรมการข้าราชการศาลยุติธรรม (ก.ศ.) ประกอบไปด้วย
โครงสร้าง
ตำรวจศาล แบ่งโครงสร้างการทำงานอยู่ภายในศูนย์รักษาความปลอดภัย สำนักงานศาลยุติธรรม แบ่งออกเป็น 7 ส่วน
ผลการปฏิบัติงาน
จากผลการปฏิบัติงานในรายงานประจำปี พ.ศ. 2563 ตำรวจศาลสามารถสืบสวนจับกุมร่วมกับหน่วยงานบังคับใช้กฎหมายอื่นได้จำนวนทั้งสิ้น 2,050 หมายจับ ระงับและควบคุมเหตุฉุกเฉินภายในศาลจำนวน 174 ครั้ง ดูแลรักษาความปลอดภัยและอารักขาภายในศาลและสำนักงานศาลยุติธรรมจำนวน 263 ครั้ง และมีเป้าหมายในการเพิ่มอัตรากำลังตำรวจศาลให้ได้จำนวน 871 นาย ภายในปี พ.ศ. 2567 จากกรอบอัตรากำลังทั้งหมด 1,180 นาย
อ้างอิง
<references group="" responsive="1">
วัสดุก่อสร้าง
ในประเทศไทยคอนกรีตเป็นวัสดุก่อสร้างที่นิยมมากที่สุดในปัจจุบัน (2549) เนื่องจากคุณสมบัติที่แข็งแรงและทนไฟ คอนกรีตได้มีการใช้ในงานอาคาร ถนน หรือแม้แต่อนุสาวรีย์ และด้วยเหตุผลทางการเมืองที่รัฐบาลมีการสนับสนุนคอนกรีต และมีการตั้งภาษีนำเข้าของเหล็กสูง
Silhouetta
สปีชีส์นี้พบได้ตามชายฝั่งแอฟริกา
มากิ โกโต
มากิ โกโต (後藤 真希 (Gotō Maki); เกิดวันที่ 23 กันยายน ค.ศ. 1985) เป็นนักแสดง ผู้แต่งบทเพลง และอดีตนักแสดงชาวญี่ปุ่น เกิดและเติบโตที่เขตเอโดงาวะ โตเกียว
ค.ศ. 1999–2001: มอร์นิงมูซูเมะ
ใน ค.ศ. 1999 โกโตได้รับเลือกเป็นสมาชิกคนเดียวของมอร์นิงมูซูเมะรุ่นที่ 3 ผลงานแรกในมอร์นิงมูซูเมะคือเพลง "เลิฟแมชีน" ซึ่งสร้างยอดขายได้เกิน 1 ล้านชุด มากกว่า 9 เท่าของยอดขายซิงเกิลที่แลว จนกระทั่งเธอ 'สำเร็จการศึกษา' ระหว่างที่เธอยังเป็นนักร้องของมอร์นิงมูซูเมะ เธอได้เป็นสมาชิกรุ่นก่อตั้งของกลุ่มนักร้องเปอตีโมะนิ
ค.ศ. 2001–2007: อาชีพเดี่ยว
โกโตเริ่มร้องเพลงเดี่ยวใน ค.ศ. 2001 ด้วยซิงเกิล "ไอโนะบากายาโร" โกโตได้ทุ่มเทความสนใจให้กับอาชีพศิลปินเดี่ยวของเธอ และกลุ่มนักร้องระยะสั้นที่เธอเป็นสมาชิก เช่น กลุ่มโกมัตโต กลุ่มโนะจิอุระนัตสึมิ และกลุ่มเดฟ.ดีวา เมื่อเวลาผ่านไป เธอยังเพิ่มความสนใจให้กับการแสดงควบคู่ไปกับการร้องเพลงอีกด้วย
ในช่วงต้น ค.ศ. 2007 โกโตได้รับเลือกให้เป็นสมาชิกของกลุ่มนักร้องพิเศษของ "มอร์นิงมุซุเมะ ทันโจ 10 เน็งคิเน็นไต" ที่ก่อตั้งขึ้นมาเพื่อฉลองครบรอบ 10 ปีแห่งการก่อตั้งกลุ่มมอร์นิงมุซุเมะ โดยนอกจากโกะโตแล้ว สมาชิกในกลุ่มดังกล่าวยังประกอบไปด้วยนัตสึมิ อาเบะ คาโอริ อีดะ ริสะ นีงากิ และโคฮารุ คูซูมิ เพลงซิงเกิลของกลุ่มเพลงแรกที่มีชื่อว่า "โบกูระกะอิกิรุมายเอเชีย" เปิดตัวครั้งแรกเมื่อวันที่ 24 มกราคม ค.ศ. 2007
ไม่นานหลังน้องชายของเธอถูกจับ ในวันที่ 28 ตุลาคม ค.ศ. 2007 ในระหว่างโชว์สุดท้ายในทัวร์ G-Emotion II: How to Use Sexy โกโตประกาศกับแฟน ๆ ว่าเธอจะ 'สำเร็จการศึกษา' จากเฮลโล! โปรเจกต์ และออกจากบริษัทอัป-ฟรอนต์ ด้วบเหตุนี้ เธอจึงไม่สามารถเข้าร่วมทัวร์คอนเสิร์ตของเฮลโล! โปรเจกต์ ประจำฤดูหนาวปี 2008 ได้ ใน ค.ศ. 2018 โกโตกล่าวว่าทางบริษัทบอกให้เธอให้ลาออกจากบริษัท แม้ว่าทางบริษัทได้จองเธอแล้ว ทำให้เธอพูดไม่ออก เธอเคยวางแผนเกษียณจากวงการบันเทิง แต่คิดอีกครั้งหลังจากแม่ให้คำแนะนำ
ค.ศ. 2007–2011: เปลี่ยนชื่อป้ายเป็น สวีตแบล็กโปรเจกต์
บล็อกทางการของโกโตเปิดใหม่อีกครั้งในวันที่ 25 มีนาคม ค.ศ. 2008 เธอเปิดเผยว่าเธออยู่ที่ลอสแอนเจลิส รัฐแคลิฟอร์เนีย เพื่อเรียนร้องเพลงกับการเต้นรำ ในวันที่ 19 มิถุนายน ค.ศ. 2008 โกโตได้ลงทะเบียนกับริธึมโซนภายใต้บริษัทเอเว็กซ์กรุป.
เพื่อให้โปรเจกต์นี้สมบูรณ์ Mixi จึงเปิดพื้นที่พิเศษให้กับสวีตแบล็ก และเอเว็กซ์ได้เผยแพร่เว็บสารคดีชีวิตประจำวันของโกโตในฐานะนักร้องบนยูทูบ ซึ่งประสบความสำเร็จเหนือความคาดหมาย
ค.ศ. 2012–ปัจจุบัน: รอยร้าว
ในวันที่ 22 มิถุนายน ค.ศ. 2011 โกโตประกาศในเว็บไซต์ทางการของเธอว่าเธอจะหยุดอาชีพนักดนตรีในต้นปี 2012 แต่ยังคงปรากฎตัวในงานที่จำกัดผู้เข้าชม เช่นคอนเสิร์ตของดรีมมอร์นิงมูซูเมะ และนำแสดงโฆษณา มอนสเตอร์ ฮันเตอร์
ในเดือนกันยายน ค.ศ. 2018 โกโตปรากฎตัวในโทรทัศน์ครั้งแรกใน 6 ปีในรายการวาไรตีโชว์ ทรีโอไอดอลนะอนนะ
ชีวิตส่วนตัว
ใน ค.ศ. 1996 พ่อของโกโตเสียชีวิตขณะปีนเขา สองปีหลังเข้าร่วมกลุ่มมอร์นิงมูซูเมะ ตอนอายุ 15 ปี โกโตซื้อบ้านสามชั้นให้ครอบครัวเธออาศัยอยู่ อย่างไรก็ตาม เธอถูกกลั่นแกล้งและตัดสินใจดร็อปเรียนชั้นมัธยม
โกโตมีพี่สาวสองคนกับน้องชายคนเดียวชื่อว่ายูกิ โกโต แร็ปเปอร์ในกลุ่ม EE Jump. หลังถูกจับกุมในข้อหาขโมยของ ก็ไม่ได้ติดต่อกันอีกเลย
ในวันที่ 23 มกราคม ค.ศ. 2010 โกโตเห็นโทกิโกะ โกโต แม่ของเธอ ตกลงมาจากชั้นสามในเวลา 23:00 น.และรีบส่งเธอไปที่โรงพยาบาล แต่เธอเสียชีวิตจากบาดแผลในวันที่ 24 มกราคม เวลา 1:13 น.
ผลงาน
ผลงานที่โกโตมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
เพลงซิงเกิล
หมายเหตุ: เพลง "ไอโนะบากะยาโร" เป็นเพลงของศิลปินเดี่ยวในเฮลโล! โปรเจกต์ เพลงเดียวที่ติดอันดับหนึ่งในโอริคอนชาร์ตประจำสัปดาห์ของ
ลัทธิขงจื่อใหม่แบบเอโดะ
ลัทธิขงจื่อใหม่แบบเอโดะ เป็นที่รู้จักกันในชื่อภาษาญี่ปุ่นว่า "ชูชิ-งะคุ" (朱子学 - Shushigaku) เป็นสำนักปรัชญาขงจื่อใหม่ที่พัฒนาขึ้นในญี่ปุ่นสมัยเอโดะ   ลัทธิขงจื่อใหม่เริ่มเข้ามาในญี่ปุ่นช่วงยุคคามาคุระ   หลักปรัชญานี้มีลักษณะที่เน้นความเมตตาและความมีเหตุผลซึ่งเชื่อว่าเราสามารถเข้าใจจักรวาลได้ด้วยเหตุผลของมนุษย์และขึ้นอยู่กับมนุษย์ที่จะสร้างความสัมพันธ์อันประสานกลมกลืนกันระหว่างจักรวาลกับปัจเจกบุคคล   ในสมัยศตวรรษที่ 17 โชกุนตระกูลโทคุงาวะ ได้นำปรัชญาของลัทธิขงจื่อใหม่มาใช้เป็นหลักการในการปกครองประชาชน   นักปราชญ์ขงจื่อใหม่  ได้แก่ Hayashi Razan และ Arai Hakuseki ซึ่งมีบทบาทสำคัญในการสร้างนำลัทธิขงจื่อใหม่มาใช้เป็นเครื่องมือในปรัชญาการเมืองสมัยใหม่ตอนต้นอันโดดเด่นของญี่ปุ่น
ประวัติศาสตร์
ลัทธิขงจื่อใหม่มีต้นกำเนิดในสมัยราชวงศ์ถังของจีน  นักปรัชญาขงจื่ออย่างหานอวี๋และหลี่อ้าวมีอิทธิพลต่อนักปรัชญาขงจื่อใหม่สมัยราชวงศ์ซ่ง   โจวตุนอี๋ นักปรัชญาขงจื่อแห่งราชวงศ์ซ่งขึ้นชื่อว่าเป็น "ผู้บุกเบิกลัทธิขงจื่อใหม่" ที่แท้จริงคนแรก  โดยใช้แนวคิดอภิปรัชญาของเต๋าเป็นกรอบสำหรับปรัชญาทางจริยธรรม ลัทธิขงจื่อใหม่พัฒนาขึ้นเพื่อฟื้นฟูแนวคิดลัทธิขงจื่อดั้งเดิมและเป็นปฏิกิริยาโต้ตอบกับความคิดของพุทธศาสนาและลัทธิเต๋า   แม้ว่านักปรัชญาขงจื่อใหม่จะปฏิเสธอภิปรัชญาของพุทธ   แต่ลัทธิขงจื่อใหม่ก็ได้หยิบยืมคำศัพท์และแนวคิดของลัทธิเต๋าและพุทธศาสนามาใช้
ลัทธิขงจื่อได้เข้ามาในญี่ปุ่นในช่วงปลายสมัยคามาคุระ  มีการเผยแผ่อันเป็นการศึกษาขั้นพื้นฐานสำหรับพระภิกษุในการฝึกปฏิบัติของสมาคมวัดเซนอย่าง Five Mountain System (Gozan) ในขณะที่ทฤษฎีของลัทธิขงจื่อใหม่ สำนักเฉิงจูได้รับการถ่ายทอดผ่านคำอธิบายโดยพระ Yishan Yining ซึ่งเดินทางมาเยือนญี่ปุ่นในปี 1299 จากราชวงศ์หยวน  ยิ่งไปกว่านั้นความคิดแบบขงจื่อใหม่ ได้มาจากผลงานของเฉิงอี้, เฉิงฮ่าว และ จูซี  และอุดมการณ์ดั้งเดิมของจีนและเกาหลีในเวลานั้น  การเฟิ่องฟูของลัทธิขงจื่อใหม่ในญี่ปุ่นได้รับการสนับสนุนจากรัฐบาลโทกุงาวะ ซึ่งสนับสนุนให้มีการจัดตั้งอุดมการณ์ทางโลกแห่งชาติเพื่อเป็นวิธีการเสริมสร้างกฎหมายที่ใช้ปกครองทางการเมืองในประเทศ  ปรัชญาขงจื่อได้เข้ามาถึงญี่ปุ่นก่อนหน้านี้ในศตวรรษที่ 14 แต่ความรู้เกี่ยวกับลัทธิขงจื่อถูกจำกัดเฉพาะพระเซน ที่เห็นว่าลัทธิขงจื่อมีความน่าสนใจทางสติปัญญา แต่เป็นรองจากนิกายเซน และบางสำนัก เช่น สำนักอาขิคางะ
ผู้บุกเบิกลัทธิขงจื่อของญี่ปุ่น คือ ฟูจิวาระ เซกะ อดีตผู้ปฏิบัติงานปรัชญาเซนที่สนใจในความคิดของขงจื่อ   ซึ่งในที่สุดก็ปฏิเสธแนวคิดเซนให้กลายเป็นหนึ่งในผู้สนับสนุนหลักของลัทธิขงจื๊อนีโอในญี่ปุ่น ฮายาชิราซัน นักเรียนของฟูจิวาระรับใช้โชกุนโทคุงาวะและโดยการอุปถัมภ์ของรัฐก็สามารถก่อตั้ง สถาบันโชเฮอิโกะ ได้  หลังจากที่ Kansei Edict ได้ กำหนดให้ Neo-Confucianism เป็นอุดมการณ์อย่างเป็นทางการของญี่ปุ่นสถาบัน Shoheiko ก็ได้กลายเป็นผู้มีอำนาจในการปกครองแบบลัทธิขงจื้อ แม้ว่าโรงเรียนที่แตกต่างกันของลัทธินีโอ - ขงจื๊อจะถูกห้ามอย่างเป็นทางการ แต่โรงเรียนยังคงอยู่ในญี่ปุ่น นักปรัชญาชาวญี่ปุ่น Toju Nakae เป็นหนึ่งในกรณีเช่นนี้ซึ่งได้รับอิทธิพลจาก heterodox Wang Yangming มากกว่าที่เขาเป็นดั้งเดิมของ Zhu Xi
ในศตวรรษที่ 17 และ 18 มีการเฟื่องฟูของสำนักปรัชญาโคคุงาคุซึ่งท้าทายลัทธิขงจื่อใหม่ในญี่ปุ่น  ผู้สนับสนุนสำนักโคคุงาคุ Kokugaku โต้แย้งว่าชาวญี่ปุ่นโบราณเป็นตัวแทนของคุณธรรมของขงจื่อได้ดีกว่าชาวจีนโบราณ  และควรให้ความสำคัญกับปัญญามากกว่าตำนานคลาสสิกของญี่ปุ่นโบราณและศาสนาชินโตซึ่งเป็นศาสนาพื้นเมืองของญี่ปุ่น  แม้ว่าคู่แข่งทางปรัชญาระหว่างสำนักโคคุงาคุ (Kokugaku) และ ลัทธิขงจื่อใหม่ (Neo-Confucianism) จะดำรงอยู่ร่วมกันในฐานะแนวคิดทางปรัชญาที่โดดเด่นของญี่ปุ่นจนกระทั่งการได้รับอิทธิพลจากปรัชญาตะวันตกในยุคเมจิ
ปรัชญา
เช่นเดียวกับลัทธิขงจื่อแบบจีนและเกาหลี ลัทธิขงจื่อใหม่แบบเอโดะ (Edo Neo-Confucianism)  เป็นปรัชญาสังคมและจริยศาสตร์ที่อยุ่บนฐานของแนวคิดอภิปรัชญา  ปรัชญามีลักษณะแนวคิดแบบมนุษยนิยมและเหตุผลนิยมโดยมีความเชื่อว่าเราสามารถเข้าใจจักรวาลได้ด้วยเหตุผลของมนุษย์ และขึ้นอยู่กับตัวมนุษย์ที่จะสร้างความสัมพันธ์ที่ประสานกลมกลืนกันระหว่างจักรวาลและปัจเจกบุคคล
สำนักเหตุผลนิยม (หลี่เสว) ของลัทธิขงจื่อใหม่ตรงกันข้ามกับลัทธิรหัสยนัยของศาสนาพุทธนิกายเซนที่มีอิทธิพลก่อนหน้านี้ในญี่ปุ่น  นักปรัชญาขงจื่อใหม่เชื่อว่ามนุษย์มีตัวตนอยู่จริง และมนุษยชาติสามารถเข้าใจการดำรงอยู่ของมนุษย์ได้  แม้ว่าการตีความของความเป็นจริงขึ้นอยู่กับปรัชญาขงจือใหม่ ซึ่งมีความแตกต่างจากศาสนาพุทธ
แต่จิตวิญญาณของนักปรัชญาขงจื่อใหม่ สำนักเหตุผลนิยม  ได้คัดค้านแนวคิดรหัสยนัยของพุทธศาสนา    ในขณะที่ศาสนาพุทธยังยืนยันในเรื่องของความเป็นสูญญตาของสรรพสิ่ง    ลัทธิขงจื่อใหม่ได้เน้นย้ำในความเป็นจริง   ศาสนาพุทธและลัทธิเต๋ามุ่งเน้นให้มนุษย์ละตัวตน  และหันกลับไปหาสู่ความไม่มีตัวตน    ลัทธิขงจื่อใหม่เห็นว่าความเป็นจริงเป็นการทำให้เป็นจริงของขั้นสูงสุดอย่างค่อยเป็นค่อยไป... ศาสนาพุทธและลัทธิเต๋าเน้นการทำสมาธิ เพื่อเห็นแจ้งและบรรลุในเหตุผลสูงสุด  นักปรัชญาขงจื่อใหม่จึงเลือกที่จะนำแนวคิดเหตุผลของศาสนาพุทธและลัทธิเต๋ามาสร้างคำอธิบายอภิปรัชญาในลัทธิขงจื่อ
ปรัชญาในแง่มุมทางสังคมมีการจัดลำดับชั้นโดยเน้นที่ความกตัญญู  สิ่งนี้ก่อให้เกิดการจัดลำดับชั้นทางสังคมแบบขงจื่อในสังคมเอโดะที่ก่อนหน้านี้ไม่เคยมีมาก่อน โดยในสังคมญี่ปุ่นได้แบ่งออกเป็น 4 ชนชั้นหลัก ได้แก่ ซามูไร ซึ่งถืิอว่าเทียบเท่ากับปัญญาชนและขุนนางในราชสำนักของจีนที่อยู่ด้านบนสุดของลำดับชั้นทางสังคม   จากนั้นก็คือ ชาวนา ช่างฝีมือ และพ่อค้า ซามูไรเป็นนักอ่านตัวยงและเป็นครูสอนแนวคิดของลัทธิขงจื่อในญี่ปุ่น โดยได้ก่อตั้งสถาบันการศึกษาขงจื่อขึ้นเป็นจำนวนมาก
ลัทธิขงจื่อใหม่ได้นำองค์ประกอบของแนวคิดชาติพันธุ์นิยมเข้ามาในญี่ปุ่น  ในขณะที่ลัทธิขงจื่อใหม่ของจีนถือว่าวัฒนธรรมของตนเองเป็นศูนย์กลางของโลก   นักปรัชญาขงจื่อใหม่ชาวญี่ปุ่นได้พัฒนามาเป็นความภาคภูมิใจในชาติของตนเองที่คล้ายคลึงกับจีน ความภาคภูมิใจของชาตินี้จะพัฒนาไปสู่สำนักปรัชญาโคคุงาคุซึ่งในเวลาต่อมาได้เป็นปฏิกิริยากับลัทธิขงจื่อใหม่และได้รับรู้ว่าแนวคิดที่มีต้นกำเนิดมาจากจีนเป็นปรัชญาที่โดดเด่นของญี่ปุ่น
เชฟิก จาเฟโรวิช
เชฟิก จาเฟโรวิช (บอสเนีย:Шефик Џаферовић/Šefik Džaferović)เป็นสมาชิกประธานาธิบดีบอสเนียและเฮอร์เซโกวีนาฝ่ายชาวบอสนีแอกคนที่8และคนปัจจุบัน รวมถึงเป็นอดีตสมาชิก สภาผู้แทนราษฎรแห่งบอสเนียและเฮอร์เซโกวีนาและ เลาขาธิการพรรค พรรคกิจประชาธิปไตยแห่งบอสเนียและเฮอร์เซโกวีนา หรือ SDA
เชฟิก จาเฟโรวิช เกิดเมื่อ9 กันยายน ค.ศ. 1957 ที่เมืองซาวิโดวิชี ทางตอนกลางของประเทศบอสเนีย จบคณะกฎหมายจากมหาวิทยาลัยซาราเยโว ทำงานในสำนักงานตุลาการกับกรมตำรวจเมืองเซนีซา จนถึงปี ค.ศ.1996 เขาได้เข้าร่วมพรรค พรรคกิจประชาธิปไตยแห่งบอสเนียและเฮอร์เซโกวีนา ของอาลียา อีเซตเบกอวิชซึ่งเป็นประธานาธิบดีในเวลานั้น และเขาได้แต่งงานกับวิลดานาและมีลูกด้วยกันสองคนคือยัสมิน และ ยัสมีนา.
อาชีพการเมือง
ในปี ค.ศ.1996เขาได้รับเลือกเป็นสมาชิกสภารัฐเซนีตซาและโดโบย ในปีเดียวกันเขาก็ได้เป็นสมาชิก สภาผู้แทนราษฎรแห่งสหพันธรัฐมุสลิมและโครแอต และ ในปีค.ศ.2002 ได้รับเลือกเป็นสมาชิก สภาผู้แทนราษฎรแห่งบอสเนียและเฮอร์เซโกวีนา ต่อมาในปีค.ศ.2018 บาคีร์ อีเซตเบกอวิชไม่มีสิทธิในการเข้าชิงตำแหน่งประธานาธิบดี เนื่องจากการกำหนดวาระที่ห้าม บุคคลดำรงตำแหน่งประธานาธิบดีเกินสองวาระติดต่อกัน  ทำให้ เซฟิก จาเฟโรวิชจึงถูกเสนอชื่อเป็นแคนดิเดทประธานาธิบดีบอสเนียและเฮอร์เซโกวีนา และได้รับเลือกเป็นประธานาธิบดีของบอสเนียและเฮอร์เซโกวีนา ตั้งแต่ปี ค.ศ.2018
อักขรานุกรมภูมิศาสตร์
อักขรานุกรมภูมิศาสตร์ (gazetteer) เป็นพจนานุกรมหรือสารบบที่ใช้ร่วมกับแผนที่หรือแผนที่เล่ม ตรงแบบมีสารสนเทศเกี่ยวกับลักษณะภูมิศาสตร์ สถิติสังคมและลักษณะกายภาพของประเทศ ภูมิภาคหรือทวีป เนื้อหาของอักขรานุกรมภูมิศาสตร์อาจมีที่ตั้งของเรื่อง มิติยอดเขาและทางน้ำ ประชากร ผลิตภัณฑ์ภายในประเทศเบื้องต้นและอัตราการรู้หนังสือ สารสนเทศนี้โดยทั่วไปแบ่งเป็นหัวข้อโดยมีการแสดงรายการหน่วยตามลำดับตัวอักษร
ทราบว่ามีอักขรานุกรมภูมิศาสตร์กรีกโบราณตั้งแต่สมัยเฮลเลนิสติก อักขรานุกรมภูมิศาสตร์จีนเล่มแรกเท่าที่ทราบมีการเปิดเผยในคริสต์ศตวรรษที่ 1 และด้วยยุคสื่อพิมพ์ในประเทศจีนในคริสต์ศตวรรษที่ 9 คหบดีจีนลงทุนผลิตอักขรานุกรมสำหรับพื้นที่ท้องถิ่นของพวกตนเป็นแหล่งสารสนเทศและเป็นความภูมิใจท้องถิ่น นักภูมิศาสตร์ สเตฟานัสแห่งไบแซนทิอุม (Stephanus of Byzantium) เขียนพจนานุกรมภูมิศาสตร์ในคริสต์ศตวรรษที่ 6 ซึ่งมีอิทธิพลต่อผู้รวบรวมชาวยุโรปสมัยหลัง อักขรานุกรมภูมิศาสตร์สมัยใหม่พบได้ในส่วนอ้างอิงของห้องสมุดส่วนใหญ่ ตลอดจนบนอินเทอร์เน็ต
รายชื่ออาคารที่ใหญ่ที่สุดในโลก
รายชื่ออาคารที่ใหญ่ที่สุดในโลก สามารถแบ่งออกเป็นหลายรูปแบบ ได้แก่ พื้นที่ที่สามารถใช้สอยได้ และพื้นที่ต่อชั้น
แบด 25
แบด 25 (Bad 25) เป็นอัลบั้มรุ่นใหม่ที่ฉลองครบรอบ 25 ปี ของสตูดิโอส์อัลบั้มที่ 7 ของไมเคิล แจ็กสัน Bad เป็นอัลบั้มที่สองโดยแจ็กสันที่วางจำหน่ายใหม่ในฉลองครบรอบ 25 ปี (ครั้งแรกใน Thriller 25) ในงานแถลงข่าวโดย Michael Jackson Company LLC ในวันที่ 3 พฤษภาคม ค.ศ. 2012 ซึ่งขายระหว่าง 30-45 ล้านชุดทั่วโลก วางจำหน่ายใหม่เมื่อวันที่ 18 กันยายน ค.ศ. 2012
เอกราชของบราซิล
เอกราชของบราซิล เป็นกลุ่มของเหตุการณ์ทางการเมืองที่เกิดขึ้นในช่วงปีพ.ศ. 2364 ถึง พ.ศ. 2367 ส่วนใหญ่เป็นข้อพิพาทที่เกี่ยวข้องกันระหว่างบราซิลและโปรตุเกสเกี่ยวกับการเรียกร้องอิสรภาพโดยจักรวรรดิบราซิล จะมีการเฉลิมฉลองถึงเหตุการณ์นี้ในวันที่ 7 กันยายน
Slabberia
Slabberia เป็นสกุลของไฮโดรซัวที่อยู่ในวงศ์ Corynidae.
สปีชีส์ของสกุลนี้พบในยุโรป อเมริกาเหนือ แอฟริกาเหนือ ญี่ปุ่น
สปีชีส์ในสกุล ได้แก่:
พรรครีพับลิกันฟาสซิสต์
พรรครีพับลิกันฟาสซิสต์ (Partito Fascista Repubblicano, PFR) เป็นพรรคการเมืองในอิตาลีภายใต้การนำโดยเบนิโต มุสโสลินีในช่วงเยอรมันได้เข้ายึดครองภาคกลางและเหนือของอิตาลีและเป็นพรรคที่ถูกต้องตามกฎหมายเพียงฝ่ายเดียวและได้มีบทบาทในปกครองสาธารณรัฐสังคมอิตาลี มันได้ถูกก่อตั้งขึ้นในฐานะพรรคที่สืบทอดต่อจากพรรคชาตินิยมฟาสซิสต์ซึ่งเป็นพรรคการเมืองที่ต่อต้านราชาธิปไตย ได้มีการถือว่า พระเจ้าวิตโตรีโอ เอมานูเอเลที่ 3 ทรงเป็นผู้ทรยศ ภายหลังจากที่พระองค์ได้ลงพระนามเซ็นสัญญาสงบศึกกับฝ่ายสัมพันธมิตร
บิลลี จีน
ในตอนแรก เพลงนี้เกือบไม่ได้บรรจุอยู่ในอัลบั้ม เนื่องจากควินซี โจนส์ไม่ชอบเพลงนี้ และเสนอแนะให้เปลี่ยนชื่อเพลง เพื่อไม่ให้ผู้ฟังสับสนว่าเนื้อเพลงกล่าวถึงบิลลี จีน คิง (Billie Jean King) นักเทนนิสหญิงอเมริกัน อดีตมืออันดับหนึ่งของโลก แต่แจ็กสันยังยืนยันที่จะให้บรรจุเพลงนี้ไว้ในอัลบั้ม เพลงนี้ถูกตัดเป็นซิงเกิลเมื่อวันที่ 2 มกราคม ค.ศ. 1983 เป็นเพลงที่สองในอัลบั้ม  ขึ้นถึงอันดับหนึ่งจากการจัดอันดับของนิตยสารบิลบอร์ด และอยู่ในอันดับนาน 7 สัปดาห์
มิวสิกวิดีโอของเพลงบิลลี จีน ออกอากาศทางเอ็มทีวี ซึ่งในขณะนั้นยังเป็นสถานีโทรทัศน์ช่องเล็ก ในครั้งแรกเอ็มทีวีปฏิเสธที่จะออกอากาศ เนื่องจากนโยบายการเหยียดผิว แต่ด้วยอิทธิพลของผู้บริหารของซีบีเอส ต้นสังกัดของไมเคิล แจ็กสัน เป็นผู้กดดันให้เอ็มทีวีต้องตัดสินใจยอมออกอากาศในที่สุด นับเป็นผลงานชิ้นแรกของศิลปินผิวดำที่ได้ออกอากาศผ่านทางเครือข่าย และได้รับความนิยม ทำให้สถานีนี้เริ่มได้รับความนิยม
เมื่อวันที่ 25 มีนาคม ค.ศ. 1983 ไมเคิล แจ็กสันได้รับเชิญให้ร่วมแสดงดนตรีเนื่องในงานฉลองครบรอบ 25 ปีของโมทาวน์ Motown 25: Yesterday, Today, Forever เขาแสดงร่วมกันกับพี่ชายสี่คนจากเดอะ แจ็กสัน ไฟฟ์เป็นครั้งแรกในรอบหลายปี แล้วจบท้ายด้วยการแสดงเดี่ยวกับเพลงบิลลี จีน  โดยที่ไม่มีใครคาดหวัง ใครๆ ต่างก็คิดว่าไมเคิลจะเต้นด้วยท่าเต้นธรรมดา ในการแสดงครั้งนี้ไมเคิล แจ็กสันได้เต้นด้วยท่าแบ็กสไลด์  ต่อหน้าสาธารณชนเป็นครั้งแรก การแสดงท่าทางเหมือนเดินไปข้างหน้า แต่ในความเป็นจริงร่างกายกลับถอยไปข้างหลัง กลายเป็นความแปลกใหม่ ทำให้เขากลายเป็นที่สนใจต่อสาธารณชน สื่อมวลชนเรียกชื่อท่าเต้นนี้ว่า มูนวอล์ก (moonwalk) และกลายเป็นจุดเปลี่ยนที่ทำให้เขากลายเป็นศิลปินที่ได้รับความนิยมในระดับโลก
การแสดงที่โมทาวน์ในคืนนั้น มีผู้ชมทางโทรทัศน์กว่า 50 ล้านคน ทำให้เขาได้รับการเสนอชื่อเข้าชิงรางวัลเอมมี และยอดขายของอัลบั้มทริลเลอร์ สูงขึ้นอย่างก้าวกระโดด จนติดอันดับอัลบั้มที่มียอดขายสูงที่สุดในโลก
อ้างอิง
อ้างอิง
วอยแชค ววอดาร์ตชึก
วอยแชค ยูเลียน ววอดาร์ตชึก (Wojciech Julian Włodarczyk; 28 ตุลาคม ค.ศ. 1990 –) เป็นนักกีฬาวอลเลย์บอลชายชาวโปแลนด์ ผู้ทำหน้าที่ร่วมสังกัดคูปรุมลูบิน
สโมสร
ในฤดูกาล 2013/2014 เขาได้แชมป์โปลิชแชมเปียนชิพ เมื่อวันที่ 8 ตุลาคม ค.ศ. 2014 เขาได้แชมป์โปลิชซูเปอร์คัพ 2014 เมื่อวันที่ 6 พฤษภาคม 2015 เขาได้รับเหรียญทองแดงร่วมกับสโมสรแปกีแยแอ สกราแบวคาตุฟ ในรายการโปลิชแชมเปียนชิพ แล้วได้เซ็นสัญญาร่วมกับสโมสรคูปรุมลูบิน
ทีมชาติ
เขาได้รับรางวัลเหรียญเงินจากการแข่งขันกีฬามหาวิทยาลัยโลก 2013 ววอดาร์ตชึก ได้รับเลือกให้เป็นตัวแทนทีมชาติโปแลนด์ในปี ค.ศ. 2013 ภายใต้การคุมทีมของอันเดรอา อานาสตาซี เขามีรายชื่ออยู่ในการแข่งขันวอลเลย์บอลเวิลด์ลีก 2013 เมื่อวันที่ 14 สิงหาคม ค.ศ. 2015 เขาประสบความสำเร็จได้รับเหรียญทองแดงในการแข่งขันวอลเลย์บอลยูโรเปียนลีก 2015 ทีมชาติของเขาได้อันดับที่ 3 โดยชนะทีมเอสโตเนีย (3–0)
วอลเลย์บอลเยาวชนอายุไม่เกิน 18 ปี ชิงชนะเลิศแห่งประเทศไทย
วอลเลย์บอลเยาวชนอายุไม่เกิน 18 ปี ชิงชนะเลิศแห่งประเทศไทย หรือ วอลเลย์บอลเยาวชน PEA ชิงชนะเลิศแห่งประเทศไทย ตามชื่อผู้สนับสนุนคือ การไฟฟ้าส่วนภูมิภาค (กฟภ.) เป็นการแข่งขันวอลเลย์บอลระดับเยาวชนรุ่นอายุไม่เกิน 18 ปี ของประเทศไทย ก่อตั้งขึ้นในปี พ.ศ. 2527 จัดการแข่งขันโดยสมาคมกีฬาวอลเลย์บอลแห่งประเทศไทย ภายใต้การสนับสนุนของ การไฟฟ้าส่วนภูมิภาค โดยมีวัตถุประสงค์เพื่อพัฒนานักกีฬาไทย ก้าวสู่โอลิมปิก ตามนโยบายของรัฐบาลในโครงการ หนึ่งกีฬา หนึ่งรัฐวิสาหกิจ ถือเป็นรากฐานที่สําคัญในการผลิตนักกีฬา วอลเลย์บอลทีมชาติไทย ทั้งประเภททีมชายและทีมหญิง ทําให้เกิดนักกีฬาหน้าใหม่ที่มีทักษะการเล่นในระดับสูงเกิดขึ้นอย่างมากมายต่อเนื่องเป็นประจําทุกปี โดยทีมที่ชนะเลิศจะได้รับรางวัลถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ศึกชิงบัลลังก์จอมนาง
บัลลังก์จอมนาง เป็นละครเกาหลีที่ออกอากาศทางช่อง True Film Asia ของทรูวิชั่นส์
เรื่องย่อ
เรื่องราวเริ่มต้นขึ้นในรัชสมัยของพระเจ้าจุงจง พ.ศ. 2037 เมื่อองค์ชายยอนซัน ขึ้นครองราชย์ไม่นาน ก็ทรงไม่ปฏิบัติพระองค์ในทศพิธราชธรรม ทรงละทิ้งราชกิจการบริหารบ้านเมืองทำให้ราชสำนักเกาหลีวุ่นวาย ตกต่ำและนองเลือด บ้านเมืองอยูในขั้นกลียุค จนในพ.ศ. 2049 เหล่าขุนนางที่นำโดยซองฮึยอัน และปาร์ควอนจง ยึดอำนาจและเนรเทศองค์ชายยอนซันไปเกาะคังฮวา และเชิญองค์ชายจินซองขึ้นครองราชย์เป็นพระเจ้าจุงจง(2048-2087)ตลอดรัชกาลมีการแย่งชิงอำนาจระหว่างคิมอันโลขุนนางในคราวโค่นองค์ชายยอนซัน ยุนนิมพระปิตุลาของเซจา(รัชทายาท)และยุนวอนฮังเชษฐาของมเหสีมุนจองโดยมีชองนานจองเมียน้อยของยุนวอนฮังเป็นตัวดำเนินเรื่อง
อนาคต
อนาคต คือสิ่งที่จะเกิดขึ้นในเวลาหลังจากปัจจุบัน การมาถึงของอนาคตเป็นสิ่งที่หลีกเลี่ยงไม่ได้เพราะเวลาและกฎของฟิสิกส์ เนื่องจากอนาคตมีธรรมชาติของความเป็นจริงและมีภาวะที่หลีกเลี่ยงไม่ได้ ทุกสิ่งที่มีอยู่ในขณะนี้และจะมีอยู่ต่อไปนั้น สามารถจัดว่าเป็นสิ่งถาวร หมายความว่ามันจะมีอยู่ตลอดไป หรือเป็นสิ่งชั่วคราว หมายความว่ามันจะสิ้นสุดลง อนาคตและมโนทัศน์ของนิรันดร์เป็นหัวข้อหลักของวิชาปรัชญา ศาสนา และวิทยาศาสตร์ และการนิยามนิรันดร์โดยไร้ข้อถกเถียงที่ผ่านมานั้นไม่เกี่ยวข้องกับความคิดของคนส่วนใหญ่ในมุมมองของวัฒนธรรมตะวันตก ซึ่งใช้มโนทัศน์เชิงเส้นเกี่ยวกับเวลา อนาคตเป็นส่วนหนึ่งของเส้นเวลาที่ยื่นออกไปที่ถูกคาดการณ์ว่าจะเกิดขึ้น ในทฤษฎีสัมพัทธภาพพิเศษ อนาคตถือว่าเป็นอนาคตสัมพัทธ์ หรือกรวยแสงอนาคต
รายชื่อนครในประเทศอาร์เจนตินาเรียงตามจำนวนประชากร
รายชื่อนครในประเทศอาร์เจนตินา นี้แสดงตัวเลขประชากรจากแหล่งข้อมูลที่แตกต่างกันสำหรับนครและเมืองในอาร์เจนตินา และจัดอันดับนครและเมืองตามตัวเลขเหล่านั้น จำนวนประชากรของแต่ละเมืองนับรวมประชากรในเขตเมืองขยายด้วย ยกเว้นบัวโนสไอเรส (เขตมหานครบัวโนสไอเรสมีประชากร 12,801,365 คน) นอกจากนี้ ด้านล่างสุดของหน้านี้ยังมีรายการผลิตภัณฑ์มวลรวมในประเทศ (แบบความเสมอภาคของอำนาจซื้อ) ของเขตมหานครของบรรดาเมืองที่ใหญ่ที่สุดในประเทศ โดยเปรียบเทียบกับผลิตภัณฑ์มวลรวมในประเทศของประเทศที่สามารถเปรียบเทียบกันได้ เพื่อแสดงว่ากำลังซื้อของเขตมหานครแต่ละเขตในอาร์เจนตินาใกล้เคียงกับกำลังซื้อของประเทศเหล่านั้น แม้ว่าจำนวนประชากรจะไม่สามารถเทียบกันได้ก็ตาม
นครเรียงตามจำนวนประชากร
รายชื่อด้านล่างนี้ใช้ข้อมูลจากสำมะโนประชากร พ.ศ. 2553 และ พ.ศ. 2544 โดยสถาบันสถิติและสำมะโนแห่งชาติอาร์เจนตินา และจาก เวิลด์บุ๊กเอนไซโคลพีเดีย พ.ศ. 2553 รายชื่อนี้เรียงลำดับโดยใช้ข้อมูลของ พ.ศ. 2553 เป็นหลัก ถ้าไม่มีข้อมูลของ พ.ศ. 2553 จะใช้ข้อมูลของ พ.ศ. 2544 แทน ชื่อเมืองที่เป็นตัวหนาคือชื่อเมืองหลวงของรัฐ
ผลเฉลยของสมการชเรอดิงเงอร์สำหรับศักยะขั้นบันได
ในกลศาสตร์ควอนตัมและทฤษฎีการกระเจิง ศักย์แบบขั้นบันได (step potential) แบบ 1 มิติ เป็นระบบในอุดมคติที่ใช้ในการอธิบายคลื่นอนุภาคที่มีการตกกระทบ การสะท้อน และการทะลุผ่าน ในหัวข้อนี้ จะใช้สมการชเรอดิงเงอร์ที่ไม่ขึ้นกับเวลาแก้ปัญหาการเคลื่อนที่ของอนุภาคในศักย์ แบบ 1 มิติ
สมการชเรอดิงเงอร์และฟังก์ชันของศักย์
สมการชเรอดิงเงอร์ที่ไม่ขึ้นกับเวลาสำหรับฟังก์ชันคลื่น  คือ
โดยที่
H คือ ฮามิลโทเนียน
ħ คือ ค่าคงตัวของพลังค์แบบลดค่า
m คือ มวล
E คือ พลังงานของอนุภาค
ศักย์แบบขั้นบันได มีสมการเป็น
โดยสิ่งกีดขวางจะอยู่ที่ตำแหน่ง x = 0 ศักย์แบบขั้นบันได จะแบ่งพื้นที่เป็น 2 ส่วน คือ x < 0 และ x > 0 ซึ่งทั้ง 2 ส่วนนี้จะมีศักย์เป็นค่าคงที่
การแก้ปัญหาสมการชเรอดิงเงอร์สามารถเขียนเป็นการซ้อนทับ (Superposition) ของคลื่นที่เคลื่อนที่ไปทางซ้ายและทางขวา โดยที่ ซึ่งทั้ง 2 สมการมีรูปแบบเดียวกับความสัมพันธ์ของเดอบรอย์
เงื่อนไขขอบเขต
ฟังก์ชันคลื่นในทั้งสองบริเวณจะต้องมีความต่อเนื่องของฟังก์ชันคลื่นและอนุพันธ์ที่บริเวณรอยต่อ x = 0 ดังสมการ
เมื่อ E < V0
ในกรณีนี้ตามกลศาสตร์ดั้งเดิม อนุภาคจะผ่านศักย์แบบขั้นไปได้เสมอ แต่สำหรับกลศาสตร์ควอนตัมจะมีโอกาสข้ามศักย์แบบขั้นได้จำกัด บางครั้งอนุภาคจะสะท้อนกลับ จะพบว่าในบริเวณ x < 0 จะมีทั้งคลื่นที่ตกกระทบและคลื่นสะท้อน ส่วนในบริเวณ x > 0 จะมีแต่คลื่นที่ทะลุผ่านอย่างเดียว โดยมีสัมประสิทธิ์การทะลุผ่านและการสะท้อน ดังนี้
เมื่อ E > V0
ฟังก์ชันคลื่นในบริเวณ x < 0 ยังมีลักษณะเหมือนเดิม ส่วนบริเวณ x > 0 มีความน่าจะเป็นของการพบอนุภาคอยู่บ้าง ซึ่งตามกลศาสตร์ดั้งเดิมไม่มีโอกาสพบอนุภาคเลย
Cossurida
Cossurida เป็นอันดับของโพลีคีทาที่อยู่ในชั้น Polychaeta มีเพียงหนึ่งวงศ์คือ Cossuridae Day, 1963
ผู้เล่นทรงคุณค่า
ผู้เล่นทรงคุณค่า หรือ ผู้เล่นยอดเยี่ยม (Most Valuable Player: MVP) เป็นรางวัลที่มอบให้แก่ผู้เล่นที่มีความโดดเด่นในการแข่งขันรายการนั้น ๆ ปกติมักเป็นผู้เล่นที่อยู่ในทีมชนะเลิศที่เล่นในตำแหน่งสำคัญ ๆ เช่น ตำแหน่งควอเตอร์แบ็กหรือตัวขว้างในอเมริกันฟุตบอล อย่างไรก็ตาม รางวัลผู้เล่นทรงคุณค่าไม่ได้ยึดกับตำแหน่งของผู้เล่นตำแหน่งใดตำแหน่งหนึ่ง การคัดเลือกผู้รับรางวัลมีทั้งแบบใช้กรรมการและใช้เพื่อนร่วมทีมคัดเลือก
Stegella
Stegella เป็นสกุลของไฮโดรซัวที่อยู่ในวงศ์ Campanulinidae มีเพียงสปีชีส์เดียวคือ Stegella lobata.
สปีชีส์ที่พบในชายฝั่งของทวีปแอนตาร์กติกา
เอกราช สุวรรณภูมิ
เอกราช สุวรรณภูมิ (เกิด 12 ธันวาคม พ.ศ. 2512) เป็นนักร้องเพลงลูกทุ่งชายชาวไทย
ประวัติ
เอกราช สุวรรณภูมิ มีชื่อจริงว่า วรวิทย์ ศรีนนท์ (ชื่อเล่น: เอก) เป็นชาวอำเภอสุวรรณภูมิ จังหวัดร้อยเอ็ด เป็นบุตรของนายปาน และนางบุญ ศรีนนท์ เขาเป็นบุตรคนที่ 11 ในจำนวนพี่น้อง 12 คน พ่อมีอาชีพตัดผม แม่เป็นอดีตนักร้องหมอลำ
เมื่อมีที่อยู่แล้วจึงเริ่มทำงานหาเงิน อาชีพแรกคือเข็นรถขนมปังสังขยา ขายแถวสยาม สะพานควาย เก็บเงินจนได้ 300 บาท จึงซื้อวิทยุมาฟัง เป็นสมบัติชิ้นแรกที่ภาคภูมิใจมาก ตั้งแต่นั้นระหว่างขายขนมปังจึงมีวิทยุฟังและฝึกร้องเพลงไปในตัว
อยู่มาวันหนึ่ง เอกร้องเพลงตามวิทยุอยู่หลังร้านด้วยเสียงอันดัง ทำให้เถ้าแก่ได้ยิน และชมว่า "เสียงดีนี่" เอกราชจึงบอกเถ้าแก่ว่า "ผมอยากเป็นนักร้อง แต่ไม่มีเงินไปสมัครที่ต้องมีชุดสูท" เถ้าแก่ใจดีให้เงินไปตัดสูทแล้วพาไปฝากร้องเพลงที่สวนอาหารให้ด้วย หลังจากร้องเพลงที่สวนอาหาร เอกก็คิดอยากร้องในคาเฟ่ใหญ่ แต่ก็ยังไม่กล้าเข้า จึงไปสมัครเป็นคนรับรถก่อน เพราะคนที่ได้ร้องเพลงที่สวนอาหาร ต้องผ่านการประกวดร้องเพลงมาแล้วทั้งนั้น เขาจึงจะรับ ระหว่างที่เป็นเด็กรับรถอยู่นั้น เอกก็จะร้องเพลงไปด้วย จนผู้จัดการที่ดูแลนักร้องเดินออกมาข้างนอกและได้ยิน จึงแนะนำว่าน่าจะไปร้องเพลง ไม่น่ามารับรถแบบนี้ เอกจึงฉวยโอกาสตรงนั้นเอาไว้
หลายปีกับการสั่งสมประสบการณ์ในการร้องเพลง จนความสามารถไปเข้าตา อ.พิมพ์ปฏิภาณ พึ่งธรรมจิต นักเรียบเรียงเสียงประสาน จึงชักชวนไปประกวดเข้าค่ายแกรมมี่ โกลด์ ที่เพิ่งเปิดใหม่ และ เอก ก็ชนะเลิศได้ที่ 1 (สมัยเดียวกับไมค์ ภิรมย์พร) แล้วเซ็นสัญญาเข้าสังกัด แกรมมี่โกลด์ ซึ่งใช้นามว่า "เอกราช สุวรรณภูมิ" มีผลงานเพลงกับแกรมมี่โกลด์ ๓ ชุด คือ ชุด "แผลในใจ" ที่มีเพลงสร้างชื่อ คือ เพลง "กลับมาทำไม" ชุด ที่ ๒ คือ ชุด น้ำตาดาว ชุดที่ ๓ คือ ชุดร้องไห้สองหน จากนั้น เอก ก็หมดสัญญากับทางค่าย แกรมมี่โกลด์ รวมระยะเวลา ๖ ปี
จากนั้น เอกราช ก็หันมาเซ็นสัญญากับค่ายน้องใหม่ คือ บริษัทนพพงศ์ อินเตอร์เนชั่นแนล จำกัด และมีผลงานชุดแรก คือ กระเป๋าแบนแฟนทิ้ง ซึ่งได้วางแผงเมื่อวันที่ 10 สิงหาคม 2543 แฟนเพลงทั่วประเทศให้การต้อนรับอย่างดียิ่ง และ เมื่อวันที่ 17 มกราคม 2544 ผลงานชุด กระเป๋าแบนแฟนทิ้ง ก็ได้รับรางวัล เพลงยอดเยี่ยม ในงาน ประกาศรางวัล "มาลัยทอง" ขณะเดียวกันเพลงนี้ ยังขึ้นสู่อันดับ 1 ของเพลงยอดนิยมทั้งคลื่น เอฟ.เอ็ม 95 และ คลื่นลูกทุ่ง เวทีไท 90
ในปี 2545 เอกราช มีผลงานชุดใหม่ ในชื่อชุด "สัญญา 5 บาท" ผลงานจากปลายปากกาของครู สลา คุณวุฒิ นักแต่งเพลงมือทองในยุคปัจจุบัน ผู้ที่เคยเขียนเพลง "กระเป๋าแบนแฟนทิ้ง" ให้เอกราชโด่งดังมาแล้ว โดยได้เปิดตัวอย่างเป็นทางการ มีผลงานละครทีวีด้วยเรื่อง "รวมพลคนใช้" ที่แพร่ภาพทางช่อง 3
ในปี 2559 เอกราช มีผลงานเพลงใหม่ ในชุด ลูกทุ่งพันธ์ไทย ชุดที่ 1 : น้ำพริกถ้วยเก่า สังกัดค่ายหนูมิวสิก แต่มีงานในหลวงสวรรคต ทางค่ายจึงพักงานไว้ชั่วคราว เพื่อน้อมระลึกถึงพระองค์ท่าน เลยพักงานชุดดังกว่าถึงปัจจุบัน ซึ่งได้ครูเพลงรุ่นใหม่ เจ้าของค่ายหนูมิวสิก แต่งเพลงใหม่ให้ถึง 6 เพลง ได้แก่ น้ำพริกถ้วยเก่า โทรหาอ้ายเด้อ ยาใจคนยาก อยากมีเมียเด็ก ผู้สาวขอนแก่น สิปปากว่าไม่เท่าตาเห็น
ในปี 2561 ทางค่ายหนูมิวสิกกำลังจะกลับมาปัดฝุ่น อัลบั๊มน้ำพริกถ้วยเก่าใหม่ โดยจะมีการแต่งเพลงใหม่เพิ่ม และจะมีการซื้อลิขสิทธิ์เพลงดังเก่าๆในตำนานของเอกราช สุวรรณภูมิ มารวมชุด อาทิ กระเป๋าแบนแฟนทิ้ง สัญญาห้าบาท กลับมาทำไม มารวมในอัลบั๊มชุดนี้ด้วย คาดว่าจะจัดจำหน่ายในปลายเดือนกรกฎาคม 2561 นี้
กีฬาบาสเกตบอลในโอลิมปิกฤดูร้อน 2000
การแข่งขันบาสเกตบอลในโอลิมปิกฤดูร้อน 2000 เป็นการแข่งขันบาสเกตบอลโอลิมปิกที่จะจัดขึ้นในซิดนีย์ ประเทศออสเตรเลีย กำหนดแข่งขันระหว่างวันที่ 16 กันยายน - 1 ตุลาคม พ.ศ. 2543
เอกราช สุวรรณภูมิ
ประวัติ
ทางด้านชีวิตครอบครัว เอกราชได้แต่งงานกับ
กัญญาณัฐ ธนาฐิติภา (นุ้ย) เป็นหญิงนอกวงการและได้มีบุตรด้วยกัน2คน คือ
ปรนัฐ ธนาฐิติภา (ภูมิ)
เอกนัท ธนาฐิติภา (กระเพรา)
ประเทศลัตเวียในโอลิมปิกฤดูร้อน 2020
ประเทศลัตเวีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศลัตเวียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 10 คน เข้าร่วมการแข่งขันใน 4 ชนิดกีฬา
บริเวณเมดิเตอร์เรเนียน
บริเวณเมดิเตอร์เรเนียน (Mediterranean area) ประกอบด้วยดินแดนรอบทะเลเมดิเตอร์เรเนียน ในความหมายทางชีวภูมิศาสตร์ (biogeography) “บริเวณเมดิเตอร์เรเนียน” หมายถึงบริเวณที่มีภูมิอากาศแบบภูมิอากาศแบบเมดิเตอร์เรเนียนที่อุ่น, มีฝนตกระหว่างฤดูหนาว, แห้งระหว่างหน้าร้อนที่เหมาะแก่พืชพันธุ์เมดิเตอร์เรเนียน กฎที่ว่ากันง่าย ๆ คือเป็นบริเวณ “โลกเก่า” (Old World) ที่ปลูกมะกอกได้
ภูมิศาสตร์
ยุโรปอยู่ทางตอนเหนือที่รวมทั้งคาบสมุทรใหญ่สามคาบที่รวมทั้งคาบสมุทรไอบีเรีย, คาบสมุทรอิตาลี และ คาบสมุทรบอลข่าน โดยมีแนวเทือกเขาเป็นที่กั้นเขตแดนทางตอนเหนือที่รวมทั้งเทือกเขาพิเรนีสที่แยกสเปนจากฝรั่งเศส, เทือกเขาแอลป์ที่แยกอิตาลีจากยุโรปกลาง, เทือกเขาไดนาริคแอลป์ตามแนวตะวันออกของทะเลเอเดรียติก และเทือกเขาบอลข่าน กับ เทือกเขาราดาพี (Rhodope Mountains) ของคาบสมุทรบอลข่านที่แยกทะเลเมดิเตอร์เรเนียนจากบริเวณแบบภาคพื้นทวีปของยุโรปกลางและยุโรปตะวันตก
บริเวณเมดิเตอร์เรเนียนกว้างออกไปถึงทางตะวันตกของทวีปเอเชียที่ครอบคลุมด้านตะวันตกและด้านใต้ของอานาโตเลียยกเว้นบริเวณที่มีภูมิอากาศแบบภาคพื้นทวีปของตอนกลางอานาโตเลีย และรวมทั้งบริเวณที่มีภูมิอากาศแบบเมดิเตอร์เรเนียนของบริเวณลว้านทางตะวันออกสุดของทะเลเมดิเตอร์เรเนียนที่แยกทางด้านตะวันออกและใต้โดยทะเลทรายซีเรีย และ ทะเลทรายเนเกฟ
ทางตอนเหนือของบริเวณมาเกรบ (Maghreb) ของทางตะวันตกเฉียงเหนือของทวีปอาฟริกามีภูมิอากาศแบบเมดิเตอร์เรเนียนที่แยกจากส่วนอื่นของทวีปโดยทะเลทรายซาฮาราที่แล่นตลอดแนวทางตอนเหนือของทวีปโดยเทือกเขาแอตลาส ทางฝั่งตะวันออกของทะเลเมดิเตอร์เรเนียนทะเลทรายซาฮารายืดออกทางฝั่งทะเลตอนใต้ของทะเลเมดิเตอร์เรเนียน ยกเว้นทางตอนเหนือของคาบสมุทรเซอเรเนเอคา (Cyrenaica)ในลิเบียที่มีภูมิอากาศแบบเมดิเตอร์เรเนียนแบบแห้ง
ซูแปร์เลกา ฤดูกาล 2021–22
ซูแปร์เลกา ฤดูกาล 2021–22 หรือ ซูแปร์เลกา เกรเดมบันกา ฤดูกาล 2021–22 ตามชื่อของผู้สนับสนุนหลัก (Superlega Credem Banca 2021-2022) เป็นการแข่งขันฤดูกาลที่ 77 ของอิตาเลียนวอลเลย์บอลลีก นับตั้งแต่เริ่มจัดการแข่งขันครั้งแรกในปี ค.ศ. 1946 จัดการแข่งขันโดย เลกาปัลลาโวโลเซเรียอา (Lega Pallavolo Serie A) ซึ่งอยู่ภายใต้ดูแลของ สหพันธ์วอลเลย์บอลอิตาลี (FIPAV) โดยเริ่มการแข่งขันในวันที่ 9 ตุลาคม ค.ศ. 2021 และสิ้นสุดในวันที่ 13 พฤษภาคม 2022
โจอีเยลลา ปริสมา ตารันโต ได้รับการเลื่อนชั้นขึ้นมาในซูแปร์เลกา หลังจากคว้าแชมป์เซเรียอา 2 ฤดูกาล 2020–21
กูชีเน ลูเบ ชีวีตาโนวา คว้าแชมป์ซูแปร์เลกาเป็นสมัยที่เจ็ด โดยเอาชนะ ซีร์ ซาฟาตี โกนัด เปรูจา 3–1 เกม และ โรแบร์ตลันดิ ซิมง ได้รับการเสนอชื่อให้เป็นผู้เล่นทรงคุณค่าในนัดชิงชนะเลิศ  เมื่อจบฤดูกาลปกติ ตอนโน กัลลีโป คาลาเบรีย วีโบวาเลนเตีย และ กอนซาร์ แอร์เรชิเอมเม ราเวนนา อยู่ในสองอันดับสุดท้ายของตารางจะตกชั้นลงไปเล่นในเซเรียอา 2 ฤดูกาลหน้า
รูปแบบการแข่งขัน
ในฤดูกาลนี้มีทีมร่วมแข่งขัน 13 ทีม ซึ่งแบ่งออกเป็นสองรอบ คือ ฤดูกาลปกติ และรอบเพลย์ออฟ โดยแต่ละทีมจะต้องแข่งขันทั้งหมด 24 นัด ในระบบพบกันหมดแบบเหย้าและเยือน เมื่อจบฤดูกาลปกติ 8 อันดับแรกของฤดูกาลปกติจะผ่านเข้าสู่รอบเพลย์ออฟ และ 2 ทีมที่อยู่อันดับสุดท้ายของตารางจะต้องตกชั้นสู่เซเรียอา 2 ในฤดูกาลหน้า
8 อันดับแรกของฤดูกาลปกตจะผ่านเข้าสู่รอบก่อนรองชนะเลิศโดยจะจับคู่ตามลำดับ (อันดับ 1 พบกับ 8, 2 พบกับ 7, 3 พบกับ 6 และ 4 พบกับ 5) รอบก่อนรองชนะเลิศจะต้องแข่งขันในระบบ 2 ใน 3 นัด ส่วนรอบรองชนะเลิศและนัดชิงชนะเลิศจะต้องแข่งขันในระบบ 3 ใน 5 นัด ทีมที่มีอันดับดีกว่าจะได้เปรียบในการแข่งขันในสนามเหย้า และสนามเหย้าจะถูกเปลี่ยนหลังการแข่งขันทุกครั้ง เมื่อจบฤดูกาล 3 อันดับแรกของตารางอันดับการแข่งขันรอบสุดท้าย (รวมผลการแข่งขันของฤดูกาลปกติ) จะได้ผ่านเข้าไปเล่นในซีอีวีแชมเปียนส์ลีก ฤดูกาล 2022–23 และทีมอันดับ 4 จะได้สิทธิเข้าไปเล่นในซีอีวีคัพ ฤดูกาล 2022–23
ส่วนที่เหลืออีก 4 ทีมที่ตกรอบจากรอบก่อนรองชนะเลิศในรอบเพลย์ออฟจะแข่งขันในรอบเพลย์ออฟอันดับที่ 5 โดยทีมที่จบอันดับที่ 9 และอันดับที่ 10 เมื่อสิ้นสุดฤดูกาลปกติ ในรอบแรกจะแข่งขันแบบพบกันหมด 5 นัด และคัดเอาทีม 4 อันดับแรกเข้าสู่รอบ 4 ทีมสุดท้าย รอบรองชนะเลิศและรอบชิงชนะเลิศจะแข่งขันแบบแพ้คัดออกในสนามของทีมอันดับดีที่สุด ผู้ชนะในรอบเพลย์ออฟอันดับที่ 5 จะได้สิทธิ์เข้าร่วมการแข่งขันซีอีวีคัพ ฤดูกาล 2022–23
เลกแรก
!colspan=12|แมตช์เดย์ที่ 2
!colspan=12|แมตช์เดย์ที่ 3
!colspan=12|แมตช์เดย์ที่ 5
!colspan=12|แมตช์เดย์ที่ 6
!colspan=12|แมตช์เดย์ที่ 7
!colspan=12|แมตช์เดย์ที่ 8
!colspan=12|แมตช์เดย์ที่ 9
!colspan=12|แมตช์เดย์ที่ 10
!colspan=12|แมตช์เดย์ที่ 11
!colspan=12|แมตช์เดย์ที่ 12
!colspan=12|แมตช์เดย์ที่ 13
เลกสอง
!colspan=12|แมตช์เดย์ที่ 14
!colspan=12|แมตช์เดย์ที่ 15
!colspan=12|แมตช์เดย์ที่ 16
!colspan=12|แมตช์เดย์ที่ 17
!colspan=12|แมตช์เดย์ที่ 18
!colspan=12|แมตช์เดย์ที่ 19
!colspan=12|แมตช์เดย์ที่ 20
!colspan=12|แมตช์เดย์ที่ 22
!colspan=12|แมตช์เดย์ที่ 23
!colspan=12|แมตช์เดย์ที่ 25
!colspan=12|แมตช์เดย์ที่ 26
รอบก่อนรองชนะเลิศ
!colspan=12| (1) ซีร์ ซาฟาตี โกนัด เปรูจา พบกับ (8) ทอป วอลเลย์ ชิสแตร์นา
!colspan=12| (2) กูชีเน ลูเบ ชีวีตาโนวา พบกับ (7) เวโร วอลเลย์ มอนซา
!colspan=12| (3) อีตัส เตรนตีโน พบกับ (6) กัส ซาเลส บลูเอ็นเนอร์จี ปีอาเซนซา
!colspan=12| (4) เลโอ ชูส เพอร์กินเอลเมอร์ โมเดนา พบกับ (5) อลิอันซ์ มีลาโน
รอบรองชนะเลิศ
!colspan=12|(1) ซีร์ ซาฟาตี โกนัด เปรูจา พบกับ (4) เลโอ ชูส เพอร์กินเอลเมอร์ โมเดนา
!colspan=12|(2) กูชีเน ลูเบ ชีวีตาโนวา พบกับ (3) อีตัส เตรนตีโน
ผลการแข่งขัน
!colspan=12|แมตช์เดย์ที่ 2
!colspan=12|แมตช์เดย์ที่ 3
!colspan=12|แมตช์เดย์ที่ 4
Stylactis
Stylactis เป็นสกุลของไฮโดรซัวที่อยู่ในวงศ์ Hydractiniidae.
สปีชีส์ในสกุล ได้แก่:
Alciopidae
Alciopidae เป็นวงศ์ของโพลีคีทาที่อยู่ในอันดับ Phyllodocida
สกุลในวงศ์นี้ ได้แก่:
พอล-ฟิลิป โฮเอินโซลเลิร์น
พอล-ฟิลิป โฮเอินโซลเลิร์น (Paul-Philippe Hohenzollern) เป็นโอรสคนแรกของเจ้าชายเมอร์เซียแห่งโฮเฮนโซเลน กับเฮเลา พระชายาคนแรก เป็นหลานปู่คนแรกของคาโรลที่ 2 แห่งโรมาเนีย เป็นหลานอาคนแรกของมีไฮที่ 1 แห่งโรมาเนีย แต่โรมาเนียได้เปลี่ยนแปลงการปกครองแล้ว พระบรมวงศานุวงศ์ไม่มีสิทธิ์ครองราชย์แต่สามารถพำนักและปฏิบัติพระราชกรณียกิจได้ดังเดิมในฐานะพระราชวงศ์ พอลเองก็เช่นกัน ทำให้ประชาชนทั่วไปยกย่องให้เป็น เจ้าชายแห่งโรมาเนีย
วิมานทราย
วิมานทราย เป็นนวนิยายไทยแนวเมโลดราม่า ที่สร้างจากบทประพันธ์ของ จามรี พรรณชมพู มีการสร้างเป็น ละครโทรทัศน์ มาแล้วถึงสองครั้ง คือ ในปี พ.ศ. 2548 ออกอากาศทาง สถานีวิทยุโทรทัศน์กองทัพบกช่อง 5 ส่วนในปี พ.ศ. 2564 ได้มีการนำมาสร้างใหม่อีกครั้ง โดยออกอากาศทาง ช่องวัน
เรตติ้ง
การตอบรับของละครเรื่องนี้ทั้งหมด 12 ตอนที่ได้ออกอากาศไป (เมื่อวันที่ 24 พฤศจิกายน พ.ศ. 2564 - 30 ธันวาคม พ.ศ. 2564) นีลเส็น ได้วัดค่าเฉลี่ยเรตติ้งละครจากคนทั่วประเทศไทย
นิวเว็บพิก
นิวเว็บพิก (NewWebPick) หรือ NWP เป็น นิตยสารออนไลน์ (E-Magazine) ด้านออกแบบและกราฟิก ราย 2 เดือน ที่มียอดดาวน์โหลดต่อเล่มมากเป็นอันต้นๆของโลก คือเฉลี่ยอยู่ที่ 3 ล้านดาวน์โหลดต่อฉบับ ลักษณะเด่นของ Newwebpick ก็คือการออกแบบ E-Magazine ให้มีลักษณะเหมือนหนังสือหรือนิตยสารจริงๆที่เปิดและพลิกไปมาได้บนหน้าจอคอมพิวเตอร์ โดยใช้หลักการอินเตอร์แอคทีฟของโปรแกรม Flash มาใช้งานเป็นรูปเป็นร่างเป็นเจ้าแรกๆของโลก
Newwebpick เกิดขึ้นครั้งแรกจากการทำเว็บไซต์คอมมูนิตี้ด้านออกแบบ-กราฟิก ภาษาอังกฤษและภาษาจีน ในปี 2003 โดย David Zheng ชาวเมือง เซี่ยงไฮ้ ประเทศจีน และต่อมาในช่วงกลางปี 2004 ได้พัฒนารูปแบบทำ E-Magazine ออกมาให้กลุ่มคนทำงานด้านออกแบบ-กราฟิกทั่วโลก ได้ดาวน์โหลดกันเป็นครั้งแรก จากผลตอบรับมากมายจึงส่งผลให้การทำ E-Magazine กลายเป็นธุรกิจที่เลี้ยงตัวเองได้จากเงินสนับสนุนจากนักออกแบบทั่วโลก ซึ่งปัจจุบันอัตราค่าสนับสนุนอยู่ที่ 3.99 USD. ต่อปี (ราวๆ 140 บาท)โดยผู้สนับสนุนจะได้ดาวน์โหลดนิตยสารในแบบ Full version ส่วนบุคคลทั่วไปที่ไม่ได้เสียเงินสนับสนุนก็สามารถจะดาวน์โหลดได้ฟรีเช่นกันแต่จะเป็น Lite version ซึ่งจำนวนหน้าและเนื้อหาจะตัดทอนลงบางส่วน
Newwebpick จะมีเนื้อหาเกี่ยวกับข่าวสารแวดวงกราฟิกทั่วโลก บทสัมภาษณ์และ Review ผลงานของนักออกแบบที่กำลังมาแรงในขณะนั้นๆ ซึ่งทาง Newwebpick มักจะสนับสนุนงานของชาวเอเชียเป็นพิเศษ นักออกแบบและกราฟิกดีไซเนอร์ระดับนานาชาติและระดับโลก ที่เคยมีผลงานเผยแพร่ในนิตยสารฉบับนี้ เช่น Tokidoki (อิตาลี), Phunk Studio (สิงคโปร์), Yugo Nagamura (ญี่ปุ่น), Jon Burgerman (อังกฤษ), Jeremyville (ออสเตรเลีย)
สื่อที่เกี่ยวกับเรื่องแบบนี้ก็ตามออกมา อย่าง Computer Arts (www.computerarts.com) หรือ 'Juxtapoz' (www.juxtapoz.com) ประกอบกับมีการเกิดของ อีแมก (e-Magazine) ขึ้นมา ถ้าเอาตั้งแต่ยุคแรกๆ ก็มีอย่าง This is a Magazine (www.thisisamagazine.com) หลังๆ ก็มีที่น่าสนใจอย่าง New Web Pick (www.newwebpick.com) ที่มีคนเข้าไปดาวน์โหลด 3,000,000 คนจาก 150 ประเทศ " 'ณัฐวัจน์ สุจริต บรรณาธิการ นิตยสาร YOUAREHERE
เดอะ คอมเมเดียน ไทยแลนด์
เดอะ คอมเมเดียน ไทยแลนด์ (The Comedian Thailand) เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง
Staurodiscus
Staurodiscus เป็นสกุลของไฮโดรซัวที่อยู่ในวงศ์ Hebellidae.
สปีชีส์ของสกุลนี้พบในมหาสมุทรแอตแลนติก แปซิฟิก และมหาสมุทรอินเดีย
สปีชีส์ในสกุล ได้แก่:
จังหวัดล็องอาน
ล็องอาน (Long An) เป็นจังหวัดที่ตั้งอยู่ในดินดอนสามเหลี่ยมปากแม่น้ำโขงของประเทศเวียดนาม เมืองหลักของจังหวัดคือเตินอาน เมืองใหญ่อื่น ๆ ได้แก่ เบ๊นลึก, ถั่ญฮว้า และมี 13 อำเภอในจังหวัด
มหาวิทยาลัย
จังหวัดล็องอานมีมหาวิทยาลัยขนาดใหญ่อยู่ 2 แห่ง ได้แก่
คริสตจักรกรุงโรม
คริสตจักรโรมันอันศักดิ์สิทธิ์ (Holy Roman Church) คริสตจักรโรมัน (Roman Church) หรือคริสตจักรกรุงโรม (Church of Rome) ในปัจจุบันอาจหมายถึง
ในทางประวัติศาสตร์ อาจหมายถึง
Apistobranchidae
Apistobranchidae เป็นวงศ์ของโพลีคีทาที่อยู่ในอันดับ Spionida
เขตฮิงาชิ
เขตฮิงาชิ มีความหมายว่า เขตตะวันออก เป็นเขตการปกครองระดับเขต มีอยู่ในหลายเมืองใหญ่ของประเทศญี่ปุ่น
ดูเพิ่ม
ชื่อเขตอื่น ๆ ในเมืองใหญ่ของประเทศญี่ปุ่นที่ตั้งตามตำแหน่งที่ตั้ง
สาวน้อยกับเรื่องลามกฝังใจ
สาวน้อยกับเรื่องลามกฝังใจ เป็นซีรีส์มังงะญี่ปุ่น ที่เขียนและวาดภาพประกอบโดย Ren Kawahara ได้รับการตีพิมพ์ในนิตยสาร Shōnen Magazine Edge ของสำนักพิมพ์โคดันชะ ตั้งแต่เดือนตุลาคม พ.ศ. 2558 ถึงธันวาคม พ.ศ. 2561 รวมทั้งหมด 8 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Silver Link ออกอากาศตั้งแต่เดือนเมษายนถึงมิถุนายน พ.ศ. 2562
วิกิพีเดียภาษาโภชปุระ
วิกิพีเดียภาษาโภชปุระ (โภชปุระ: 𑂦𑂷𑂔𑂣𑂳𑂩𑂲 𑂥𑂱𑂍𑂱𑂣𑂲𑂙𑂱𑂨𑂰) เป็นสารานุกรมวิกิพีเดียที่จัดทำขึ้นในภาษาโภชปุระ ก่อตั้งในวันที่ 21 กุมภาพันธ์ ค.ศ. 2003 ปัจจุบันวิกิพีเดียภาษานี้มีบทความมากกว่า 6,288 บทความ (2015)
โรคหนังแข็ง
โรคหนังแข็งเป็นโรคภูมิต้านตนเองเรื้อรังซึ่งเกิดจากการแข็งของผิวหนัง หากเป็นรุนแรงอาจมีผลต่ออวัยวะภายในด้วย ยังไม่ทราบสาเหตุของโรคนี้ กลไกพื้นเดิมเกี่ยวข้องกับระบบภูมิคุ้มกันของร่างกายโจมตีเนื้อเยื่อสุขภาพดี มีความสัมพันธ์อย่างเข้มกับการกลายบางจุดในยีน HLA มีปัจจัยสิ่งแวดล้อมมาเกี่ยวข้องด้วย
โรคนี้มีสองประเภทหลัก คือ รูปเฉพาะที่ (เรียก โรคหนังแข็งเฉพาะที่ โรคหนังแข็งจำกัด หรือมอร์เฟีย) กับรูปทั่วกาย (เรียก โรคหนังแข็งทั่วกาย โรคหนังแข็งกระจายหรือโรคหนังแข็งทั่วไป) โรคหนังแข็งจำกัดเกี่ยวข้องกับผิวหนังของมือ แขนและหน้าเป็นหลัก โรคหนังแข็งกระจายมีการลามอย่างรวดเร็วและเกิดในผิวหนังบริเวณกว้างและอวัยวะภายในตั้งแต่หนึ่งอวัยวะขึ้นไป มักเป็นไต หลอดอาหาร หัวใจและปอด โรคหนังแข็งรูปนี้ทำให้เกิดทุพพลภาพมาก ชนิดย่อยผิวหนังจำกัดเรียก กลุ่มอาการเครสต์ (CREST syndrome)
อิลยาส
อิลยาส (إلياس) เป็นนบีและเราะซูลของอัลลอฮ์ ที่ได้รับการส่งมาเพื่อนำทางชาวอิสราเอล ท่านได้รับภารกิจให้มาเป็นนบีเพื่อป้องกันไม่ให้ผู้คนกราบไหว้รูปเคารพ นบีอิบาสเป็นนบีก่อนนบีอัลยะสะอ์ นักวิชาการอิสลามบางคนเชื่อว่า นบีอิลยาสมาจากบุตรหลานของนบีฮารูน (อาโรน)
ชาวมุสลิมบางคนเชื่อว่า นบีอิลยาสยังมีชีวิตอยู่และเข้าร่วมฮัจญ์ทุกปีพร้อมกับนบีคิฎิร ชาวมุสลิมบางคนเชื่อว่า นบีอิลยาสจะกลับมาในวันโลกาวินาศ
ชื่อ และสายตระกูล
ชื่อของท่านนบีอิลยาสปรากฏอยู่ 2 ครั้งในพระคัมภีร์อัลกุรอาน คือในกุรอาน 37:123 และกุรอาน 6:85 และอิบน์ กะษีร กล่าวว่า อิลยาส และ อิลยาซีน เป็นสองชื่อสำหรับชายคนเดียว ดังนั้นชาวอาหรับจึงต่อท้าย "นูน" ในหลายชื่อและแทนที่ด้วยชื่ออื่น โดยคำว่า อิลยาซีน (إلياسين หรือ إل ياسين) มีกล่าวไว้ในกุรอาน 37:130 (ป.ล. นักแปลอัลกุรอานชาวไทยมักแปล “อิลยาซีน” ว่า “วงศ์วานของยาซีน” และนักตัฟซีรบางคนก็อรรถธิบายอย่างเดียวกัน) ส่วนในเรื่องเชื้อสาย หรือตระกูลของท่านนบีอิลยาส อิบน์ อิสฮาก และอัฏเฏาะบารี กล่าวว่า แท้จริงแล้วอิลยาส บุตรยาซีน สืบเชื้อสายจากฟันฮาศ (เฟเนหัส) บุตรอัลยะอาซัร (เอเลอาซาร์) บุตรฮารูน (อะลัยฮิมัสสะลาม) และอิบน์ อับบาส กล่าวว่า อิลยาส เป็นลุงของอัลยะสะอ์
ช่วงชีวิต
ในแหล่งที่มาของอิสลาม ชื่อเต็มของ นบีอิลยาส คือ อิลยาส อิบน์ ยาซีน เหนื่องจากใน กุรอาน 37:130 นบีอิลยาส ถูกเรียกว่า อิลยาซีน เรื่องราวของนบีอิลยาส บางส่วนยังกล่าวถึงในหะดีษของอิสลามด้วย เช่นการสาปแช่งชาวอิสราเอลด้วยความแห้งแล้งโดย นบีอิลยาส, การรักษานบีอัลยะสะอ์, และการต่อสู้กับกษัตริย์อาหับ
ตามแหล่งที่มาของอิสลามและคัมภีร์ไบเบิลมากมาย นบีอิลยาส (อ.) ยังมีชีวิตอยู่และขึ้นไปบนท้องฟ้า อย่างไรก็ตาม อิบน์ กะษีร ไม่ยอมรับหะดีษเหล่านี้และถือว่าหะดีษเหล่านี้อยู่ในหมู่อิสรออีลลียาต ใน มุอ์ญัม อัลบุลดาน, ยากูต อัลหะมะวีย์ กล่าวถึงหลุมฝังศพของนบีอิลยาส (อ.) ในบะอ์ลาบัก ต่อมามีการสร้างศาลเจ้าเหนือหลุมฝังศพนี้ แต่สร้างขึ้นเพื่ออุทิศให้แก่ "ไอลา" แม้ว่าชาวบ้านจะเชื่อว่าเป็นหลุมฝังศพของนบีอิลยาส (อ.)
ความเป็นนบี
นบีอิลยาสได้รับการกล่าวถึงเป็นครั้งแรกในฐานะนบี ในอัลอันอาม 6:85 ท่านเชิญชวนกลุ่มชนของท่านที่อาศัยอยู่ในบะอ์ลาบัก ให้นับถือพระเจ้าองค์เดียว เชื่อฟังอัลลอฮ์ และละทิ้งบาป งานหลักของท่านคือป้องกันการบูชารูปเคารพ หลังจากที่ท่านทรงเผชิญกับความอดอยากของประชาชาติของท่านเป็นเวลาหลายปี ท่านสาปแช่งพวกเขาด้วยความแห้งแล้งและประชาชาติอดอยาก เรื่องเล่าของนบีอิลยาสในคัมภีร์อัลกุรอาน และความเชื่อของชาวมุสลิม ยุคหลังนั้นคล้ายคลึงกันอย่างใกล้ชิดกับในคัมภีร์ฮีบรู และวรรณกรรมมุสลิมที่บันทึกสาส์นเบื้องต้นของนบีอิลยาสว่าเกิดขึ้นในช่วงรัชสมัยของอาหับ และ เยเซเบล เช่นเดียวกับอาหัสยาห์ ร่างของนบีอิลยาสได้รับการระบุร่วมกับนบี และ นักบุญ อื่น ๆ รวมทั้ง นบีอิดรีส ซึ่งนักวิชาการ บางคนเชื่อว่าเป็นอีกชื่อหนึ่งของนบีอิลยาส และคิดร์ ต่อมา ตำนานของอิสลาม ได้พัฒนาการของนบีอิลยาส ซึ่งเสริมแต่งคุณลักษณะของท่านอย่างมาก และวรรณกรรมที่ไม่มีหลักฐานบางอย่างทำให้นบีอิลยาสมีสถานะเป็นครึ่งมนุษย์ครึ่งมะลาอิกะฮ์ นบีอิลยาสยังปรากฏในงานวรรณกรรมยุคต่อมา รวมทั้ง ฮัมซะนะมะ
อัลกุรอาน
ในอัลกุรอาน อัลลอฮ์ทรงยกย่องนบีอิลยาสใน 2 ประการ:นักตัฟซีรหลายคน รวมทั้ง อับดุลลอฮ์ ยูซุฟ อะลี ได้เสนอความเห็นในอายะฮ์ที่ 85 โดยกล่าวว่า อิลยาส, ซะกะรียา, ยะฮ์ยา และ อีซา ล้วนเชื่อมโยงกันทางจิตวิญญาณ อับดุลลอฮ์ ยูซุฟ อะลี กล่าวว่า "กลุ่มที่สามไม่ได้ประกอบด้วยผู้ลงมือปฏิบัติ แต่เป็นผู้ประกาศความจริง ผู้ซึ่งดำเนินชีวิตอย่างสันโดษ ฉายาของพวกเขาคือ: "ผู้ชอบธรรม" พวกเขาสร้างกลุ่มที่เชื่อมต่อกันรอบนบีอีซา นบีซะกะรียาเป็นบิดาของนบียะฮ์ยาซึ่งถูกเรียกว่า "อิลยาส ซึ่งจะมาจาก" (มธ. 11:14); และกล่าวกันว่าอิลยาสได้อยู่และพูดคุยกับนบีอีซาที่การแปลงร่างบนภูเขา (มธ. 17:3)"
แม้ว่านักวิชาการมุสลิม ส่วนใหญ่เชื่อว่า นบีอิลยาสเทศนาในอิสราเอล แต่ผู้วิจารณ์อัลกุรอานในยุคแรก ๆ บางคนระบุว่านบีอิลยาสถูกส่งไปยังบะอ์ลาบัก ในเลบานอน นักวิชาการสมัยใหม่ปฏิเสธคำกล่าวอ้างนี้ โดยระบุว่าความเชื่อมโยงของเมืองนี้กับนบีอิลยาสน่าจะเกิดจากครึ่งแรกของชื่อเมืองว่า บะอ์ลา ซึ่งเป็นเทพที่นบีอิลยาสเตือนให้คนของเขาหยุดบูชา นักวิชาการที่ปฏิเสธการระบุเมืองของนบีอิลยาสกับเมืองบะอ์ลาบัก ให้เหตุผลเพิ่มเติมว่าเมืองบะอ์ลาบัก ไม่ได้กล่าวถึงพร้อมกับคำบรรยายของนบีอิลยาส ในคัมภีร์กุรอานหรือคัมภีร์ฮีบรู
ความตาย
เมื่อเวลาผ่านไปภัยแล้งก็ลุกลามและล้มตายเป็นอันมาก เมื่อพวกเขาเห็นว่าตนเองถูกทำร้าย เสียใจกับการกระทำที่ผ่านมา จึงหันไปหานบีอิลยาส (อ.) และตอบรับคำเชิญของท่าน จากนั้นเนื่องจากดุอาอ์ของนบีอิลยาส (อ.) เกิดฝนตกหนักและแผ่นดินก็อิ่ม อย่างไรก็ตาม หลังจากนั้นไม่นาน ผู้คนก็ลืมพันธสัญญากับ พระเจ้า และกลับไปกราบไหว้รูปเคารพ เมื่อนบีอิลยาสเห็นเช่นนี้ ท่านทูลขอต่ออัลลอฮ์ถึงความตายของท่านเอง แต่อัลลอฮ์ได้ส่งราชรถเพลิงมาให้ท่านและท่านก็ขึ้นไปบนท้องฟ้าและเลือกนบีอัลยะสะอ์ ซึ่งเป็นลูกศิษย์ของท่านเป็นรอง นบีอิลยาส ไม่ค่อยเกี่ยวข้องกับวันกิยามะฮ์ อย่างไรก็ตาม ชาวมุสลิมบางคนเชื่อว่า นบีอิลยาส จะกลับมาพร้อมกับนบีคิฎิร ในช่วงท้ายของเวลา
มรดก
วรรณกรรม และ ประเพณีของชาวมุสลิมเล่าว่า นบีอิลยาสเผยแพร่ศาสนาที่อาณาจักรอิสราเอล ซึ่งปกครองโดย อาหับ และต่อมาคือ อาหัสยาห์ บุตรชายของเขา ท่านถูกเรียกว่า "นบีแห่งทะเลทราย—เหมือนนบียะฮ์ยา " เชื่อกันว่านบีอิลยาสเผยแพร่ศาสนาด้วยความกระตือรือร้นต่ออาหับและเยเซเบล ภรรยาของเขา ซึ่งตามความเชื่อของชาวมุสลิมมีส่วนรับผิดชอบต่อการบูชารูปเคารพเท็จ ในบริเวณนี้ ชาวมุสลิมเชื่อว่าเป็นเพราะคนส่วนใหญ่ปฏิเสธที่จะฟังนบีอิลยาส นบีอัลยะสะอ์จึงต้องประกาศสาส์นจากอัลลอฮ์ แก่ชาวอิสราเอลต่อไปหลังจากท่าน
นบีอิลยาส กลายเป็นเรื่องตำนานและนิทานพื้นบ้านในวัฒนธรรมมุสลิม ซึ่งมักจะเกี่ยวข้องกับการพบปะกับนบีอัลคิฎิร ตามรายงานของมุสลิม นบีมุฮัมมัด ได้พบกับนบีอิลยาสในมักกะฮ์ ในเวทย์มนต์ของอิสลาม นบีอิลยาส มีความเกี่ยวข้องอย่างใกล้ชิดกับนบีอัลคิฎิร หะดีษบทหนึ่งรายงานว่าอิลยาสและนบีคิฎิร พบกันทุกปีในกรุงเยรูซาเล็ม เพื่อเดินทางไปฮัจญ์ที่มักกะฮ์ นบีอิลยาส ปรากฏตัวใน ฮัมซะนะมะ หลายครั้งเช่นกัน ซึ่งท่านถูกพูดถึงว่าเป็นพี่ชายของนบีคิฎิร เช่นเดียวกับผู้ที่ดื่มจากน้ำทิพย์แห่งความเยาว์วัย
วิกิพีเดียภาษาซาซากิ
วิกิพีเดียภาษาซาซากิ เป็นสารานุกรมวิกิพีเดียที่จัดทำขึ้นในภาษาซาซากิ ปัจจุบันวิกิพีเดียภาษาซาซากิมีบทความมากกว่า 2,650 บทความ (พ.ศ. 2552)